নাঈমুল ইসলাম খান

নাঈমুল ইসলাম খান (জন্ম: ২১ জানুয়ারি ১৯৫৮) বাংলাদেশের একজন সংবাদমাধ্যম ব্যক্তিত্ব। তিনি ১৯৮২ সাল থেকে বাংলাদেশের সংবাদ মাধ্যমে ব্যাপকভাবে সক্রিয়। সর্বশেষ তিনি প্রধানমন্ত্রী শেখ হাসিনার প্রেস সচিব হিসেবে দায়িত্ব পালন করেছেন। এরপূর্বে জনাব খান বাংলা ভাষার দৈনিক আমাদের নতুন সময়, দৈনিক আমাদের অর্থনীতি এবং ইংরেজি ভাষার দৈনিক দ্য আওয়ার টাইমসের সম্পাদক হিসাবে দায়িত্ব পালন করেন। তিনি ১৯৯০ সালে দৈনিক আজকের কাগজ এবং কিছু পরে দৈনিক ভোরের কাগজ পত্রিকা দুটি প্রকাশ করেন। তিনি ২০০৩ সালে দৈনিক আমাদের সময়ের প্রতিষ্ঠাতা ও সম্পাদক ছিলেন। এছাড়া ২০০৭ সাল থেকে তিনি বাংলাদেশের বিভিন্ন সরকারি ও বেসরকারি টেলিভিশনে আলোচক হিসাবে ব্যাপকভাবে অংশ গ্রহণ করেন। নাঈমুল ইসলাম খান ২১ জানুয়ারি ১৯৫৮ সালে কুমিল্লায় জন্মগ্রহণ করেন। তার পিতা নুরুল ইসলাম খান ছিলেন রাজনীতিবিদ ও আইনজীবী। তার মা নূরুন নাহার খানের ৬ সন্তানের মধ্যে তিনি বড়। কুমিল্লা জিলা স্কুলে পড়াশোনা করেন এবং সেখান থেকে এসএসসি পাস করেন। তারপর ঢাকা বিশ্ববিদ্যালয় থেকে গণযোগাযোগ ও সাংবাদিকতায় তিনি স্নাতক ও স্নাতকোত্তর ডিগ্রি অর্জন করেন। ২০০৭ সালে তিনি সাংবাদিকতা ও মিডিয়া স্টাডিজ বিভাগের অধ্যাপক হিসেবে ঢাকা স্টামফোর্ড ইউনিভার্সিটিতে যোগ দেন। তিনি আমাদের অর্থনীতির সম্পাদক নাসিমা খান মন্টিকে বিয়ে করেন। নাঈমুল ইসলাম খান প্রথম ১৯৮২ সালে কয়েক মাসের জন্য প্রকাশিত মাসিকা পত্রিকা সময় সম্পাদনা করে। পরবর্তীতে এটি ‘খবরের কাগজ’ হিসেবে পরিবর্তন করা হয়। এ পত্রিকাটি ১৯৮৭ সালে সাপ্তাহিক হিসেবে শুরু হয়। ১৯৯০ থেকে ১৯৯২ সাল পর্যন্ত সম্পাদক হিসাবে আজকের কাগজে দায়িত্ব পালন করেন। ২০০২ সালে তিনি উপদেষ্টা সম্পাদক হিসেবে নিয়োগ আজকের কাগজে দায়িত্ব পালন করেন। ২০০৭ সালে এ পত্রিকাটি বন্ধ হয়ে যায়। ১৯৯২ সালে তিনি আরেকটি বাংলা ভাষার দৈনিক দৈনিক ভোরের কাগজ প্রতিষ্ঠা করেন। তিনি দায়িত্ব ত্যাগ করার পর মতিউর রহমান এর সম্পাদনার দায়িত্ব গ্রহণ করেন। আজকের কাগজ ও ভোরের কাগজ একই সংবাদশৈলীতে প্রকাশ হতো। ১৯৯২ সালে ভোরের কাগজে থেকে পদত্যাগ করার পর তিনি বাংলাদেশ সেন্টার ফর ডেভেলপমেন্ট নামে একটি সংগঠন পরিচালনা করেন। ২০০৩ সালে তিনি নতুনধারা শিরোনামে আরেকটি দৈনিক প্রকাশের চেষ্টা করেন। ২০০৭ সালে তিনি দৈনিক আমাদের সময় সম্পাদনা শুরু করেন, কিন্তু ২০১২ সালে আদালতের আদেশে তার প্রকাশক পদ বাতিল হয়। নাঈমুল ইসলাম খান ২০১৩ সালের ১১ মার্চ একটি সামাজিক অনুষ্ঠান থেকে বাড়ি ফেরার পথে ককটেল নিক্ষেপের শিকার হন। এতে তিনি ও তার স্ত্রী আহত হন এবং তাদেরকে চিকিৎসার জন্য হাসপাতালে যেতে হয়। তবে আক্রমণের উৎস অজানা থেকে যায়। সাংবাদিকদের সংগঠনগুলো দাবি করে যে তিনি টেলিভিশন টকশোতে কথা বলেন তাই তার ওপর এ হামলা হয়েছে। বাংলাদেশ প্রেস প্রেস ফ্রিডম ২০০৫ সংবাদপত্রে স্টানিয়ার সরকার বিষয়ে সেরা লেখা সংকলন (সংবাদপত্রের স্থানীয় সরকার সম্পর্কিত সেরা নিবন্ধসমূহের সংকলন) বাংলাদেশের ১০ শহরে সাংবাদিকতায় নারী মাধ্যম ২০০৪ স্থানীয় সরকার ও সাংবাদিকতা সংবাদপত্রে ইউনিয়ন পরিষদ নির্বাচন ২০০৩ নোবিশি প্রোটিবডন লিঙ্গ, প্রচার মাধ্যম ও সাংবাদিকতা বাংলাদেশের সংবাদপত্রে স্মরণীয় পরিবর্তন বাংলাদেশ সাংবাদিকতা পর্যালোচনা : নারী ও মিডিয়া অনুসন্ধানী সাংবাদিকতা "নাঈমুল ইসলাম খান প্রধানমন্ত্রীর প্রেস সচিব"। ৮ জুন ২০২৪। সংগ্রহের তারিখ ৪ আগস্ট ২০২৪।  [Amader Orthoneeti has been being published from Dhaka since 2008. "In Bangladesh, press attacked with explosives"। Committee to Protect Journalists। ৪ মার্চ ২০১৩। ৪ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৩।  Khoborer Kagoj published a weekly column by Mymensingh-based poet and gynaecologist Taslima Nasreen "Drug traffickers target provincial newspaper "Andoloner Bazar", journalist found dead"। IFEX.org। ৮ আগস্ট ২০০২। ১৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৩।  [১][অকার্যকর সংযোগ] "আমাদের সময়ের সম্পাদক ও প্রকাশকের পদ হারালেন নাঈম"। বাংলানিউজটোয়েন্টিফোর.কম। ২৮ সেপ্টেম্বর ২০১১। ২ মে ২০২০ তারিখে মূল থেকে আর্কাইভ করা। সংগ্রহের তারিখ ১৮ মে ২০১৯।  Gaydazhieva, Stanislava (১৩ মার্চ ২০১৩)। "IFJ speaks in defence of attacked Bangladeshi editor"। New Europe। ১৫ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৩।  "Journalist Naimul Islam Khan injured"। bdnews24.com। ১৩ ফেব্রুয়ারি ২০১৩। ১৩ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৩।